**KRITERIJI ZA OCJENJIVANJE – 1 C. razred – PRIRODA I DRUŠTVO**

**Prema Pravilniku o načinima, postupcima i elementima vrednovanja učenika u osnovnoj i srednjoj školi ( članak 12. ) u prvome polugodištu prvoga razreda osnovne škole učitelj prati učenikova postignuća, ali ga ne ocjenjuje brojčano, nego ga odgojno – obrazovnim postupcima i mjerama potiče i priprema na vrednovanje i ocjenjivanje njegovih postignuća i ocjenjivanje njegova uspjeha u daljnjem školovanju.**

|  |  |
| --- | --- |
| **OCJENA** | **POSTIGNUĆA** |
| ODLIČAN (5) | -**primjenjuje** uvijek osnovna pravila pristojnog ponašanja ( pozdravljanje, ispričavanje, iskazivanje molbe)-**snalazi** se u svim prostorijama škole te je siguran u njihovu namjenu-**komunicira** sa djelatnicima škole te primjenjuje i zna objasniti sve odredbe kućnog reda-**sigurno** se snalazi u prostoru i određuje položaj predmeta u prostoru -**opisuje** i objašnjava život u svojoj obitelji te povezanost svih članova obitelji-**razumije** i izvršava svoje dužnosti u obitelji-**objašnjava p**ojmove dom, stan i kuća i poštuje upute o odgovornom ponašanju u kući te **izbjegava opasnosti**-**objašnjava razliku** između rodnog mjesta i mjesta stanovanja i **točno navodi** svoju adresu-**odgovorno sudjeluje** u prometu kao pješak i **objašnjava potrebu poštovanja** prometnih pravila-**uočava, opisuje i objašnjava** promjene u prirodi u svim godišnjim dobima te **zna objasniti njihov utjecaj na** život u zavičaju-**sigurno se snalazi u vremenu u** svakodnevnoj komunikaciji ( dan, doba dana, dani u tjednu, jučer, danas, sutra)-**razumije i objašnjava važnost** održavanja osobne čistoće te primjenjuje naučeno -**razumije i objašnjava važnost** zdrave prehrane, liječenja i cijepljenja za očuvanje zdravlja te primjenjuje naučeno-**objašnjava i primjenjuje pravila održavanja** čistoće prostora, predmeta i okoliša-**objašnjava utjecaj čovjeka** na okoliš-**aktivno sudjeluje u obilježavanju** blagdana u školi i domu |
| VRLO DOBAR (4) | -**izriče** osnovna pravila pristojnog ponašanja i uglavnom ih primjenjuje-**imenuje** sve prostorije u školi i zna navesti njihovu namjenu, zna naziv svoje škole-**primjenjuje** sve odredbe kućnog reda**-snalazi** se u prostoru i određuje položaj predmeta u prostoru-**imenuje** članove obitelji, navesti čime se bave roditelji i nabrojiti svoje dužnosti-r**azlikuje** pojmove dom, kuća, stan i uglavnom poštuje upute o odgovornom ponašanju-**imenuje** mjesto stanovanja, rodno mjesto i adresu-r**azumije** potrebu poštivanja prometnih pravila**-sigurno se** kreće prometnicom i prelazi preko nje- **uočava** i opisuje promjene u prirodi u svim godišnjim dobima i zna njihov utjecaj na život u zavičaju- **uglavnom** se snalazi u vremenu ( dan, doba dana, dani u tjednu, jučer, danas sutra)-**razumije** i pokazuje važnost održavanja osobne čistoće- **razumije** i pokazuje važnost zdrave prehrane za očuvanje zdravlja-**objašnjava** i uglavnom primjenjuje pravila održavanja čistoće prostora, predmeta i okoliša-**prepoznaje** utjecaj čovjeka na okoliš-**sudjeluje** u obilježavanju blagdana u školi-**opisuje** sudjelovanje blagdana u svom domu |
| DOBAR (3) | -**reproducira** osnovna pravila ponašanja i primjenjuje ih uz poticaj-**imenuje** prostorije u školi i nekima zna namjenu-**uglavnom** primjenjuje odredbe kućnog reda-**snalazi se** u prostoru prema zadanim odrednicama-**imenovati članove obitelji i navesti zanimanja roditelja**- **prepoznaje** dom, kuću, stan na ilustracijama-**imenuje** mjesto stanovanja i navodi svoju adresu-**navodi** prometna pravila za pješake, razumije funkciju pješačkog prijelaza i semafora-**uočava** vremenske promjene u neposrednoj okolini u svim godišnjim dobima-**nabraja** doba dana te dane u tjednu-**pravilno** primjenjuje pojmove jučer, danas, sutra-**navodi** načine održavanja osobne čistoće te ih uglavnom primjenjuje-**navodi** načine zdrave prehrane-**nabraja** pravila održavanja čistoće prostora, predmeta i okoliša i utjecaja čovjeka na okoliš-**sudjeluj**e u obilježavanju blagdana uz poticaj |
| DOVOLJAN (2) | -**prepoznaje** osnovna pravila ponašanja, rijetko ih primjenjuje-**imenuje** prostorije u školi kada se u njima nalazi-**povremeno** primjenjuje neke odredbe kućnog reda-**snalazi se** u prostoru prema zadanim odrednicama uz pomoć**- imenovati** članove obitelji-p**repoznaje** dom, kuću, stan na ilustracijama uz poticaj-**izriče svoju** adresu- **uočava** vremenske promjene u neposrednoj okolini u svim godišnjim dobima uz poticaj-**uz pomoć i poticaj nabraja** doba dana i dane u tjednu-**održava osobnu** čistoću uz pomoć- i**menu**je zdrave namirnice-**prepoznaje** razlike u čistoći prostora, predmeta i okoliša-p**repoznaje** osnovna obilježja pojedinih blagdana |